Traducere din limba germană

Comunitatea Timişoara, Str. C. D. Loga ave. Nr. 1, 1900 Timişoara, România, Tel: ++40/0/56-190388, Fax: ++40/0/56-201526 şi County Hospital Timis No. 1 (Spitalul Clinic Judeţean Nr. 1, Timişoara) în calitate de beneficiari şi firma „Denkstatt, Umwelt und Management GmbH”, Hütteldorferstr. 63-65, Tel: ++43/1/786 89 00-31, Fax: ++43/1/786 89 00-15, în calitate de executant încheie următorul 
 contract de activitate 
pentru proiectul OZA nr. 7921-00/2004
Titlul proiectului: Consulting Program for CP (Cleaner Production) in Timişoara including CP Assessment County Hospital Timisoara No. 1 
Preambul
Proiectul care face obiectul prezentului contract este finanţat din mijloacele Republicii Austria prin Austrian Development Agency GmbH, 1010 Wien, Zelinkagasse 2, (denumită în cele ce urmează finanţatorul). Aplicarea prezentului contract este condiţionată cu amânare prin îndeplinirea convenţiei de finanţare între finanţator şi beneficiar şi a prezentării declaraţiei legale din partea executantului, anexa 3 către finanţator. 
§ 1  Derularea contractului
(1) Executantul preia lucrarea detaliată în devizul anexat în anexa 1. Devizul se compune dintr-o descriere a lucrării, din estimarea costurilor, din calcularea pentru decontările pauşale sau de alt fel, dintr-un buget total şi dintr-un grafic de execuţie. 
(2) Beneficiarul va îndeplini activităţile proprii descrise în anexa 4 (în descrierea lucrării). 
§ 2 Termenul pentru lucrări şi termenele pentru rapoarte şi decontări 
(1) Următoarele activităţi convenite vor fi îndeplinite conform următorului grafic de execuţie:

(1.1) începutul lucrărilor până cel târziu: 1 martie 2005 
(1.2) sfârşitul lucrărilor până cel târziu: 31 martie 2006
(2) Executantul se obligă să respecte următorul grafic pentru rapoarte şi decontări:

· Prezentarea unui „Inception Reports” până cel târziu în 30 iunie 2005;

· Prezentarea unui raport intermediar şi a unei decontări intermediare cu privire la mijloacele primite cu data de referinţă 31 august 2005, iar raportul şi decontarea vor fi date până cel târziu în 31 octombrie 2005; 
· Prezentarea unui raport final cuprinzător şi a unei decontări finale cu privire la întreaga derulare a proiectului cu data de referinţă 31 martie 2006, până cel târziu în 30 iunie 2006. 
(3) Rapoartele şi facturile vor fi realizate după confirmare din partea beneficiarului, în execuţie simplă, într-un număr suficient de exemplare, dar în orice caz şi în formă electronică, fiind transmise în paralel direct către:
1. beneficiar (2 exemplare);

2. Monitoring Consultant Jürg Klarer (1 exemplar);

Toate rapoartele vor fi redactate în limbile germană sau engleză. Toate facturile vor fi explicate în limbile germană sau engleză.
Alte informaţii cu privire la conţinutul rapoartelor şi facturilor pot fi găsite la punctul 4 din Condiţiile contractuale generale (AVB).
§ 3 Decontare şi compensarea costurilor 
(1) Pentru executarea lucrărilor descrise în deviz, anexa 1, executantul va obţine 
(1.1) o compensaţie conformă cu devizul în valoare de 151.243,-- EUR în litere unasutacincizecişiuna mii douăsutepatruzecişitrei Euro);

(1.2) precum şi compensarea costurilor directe de proiect până la o valoare de maxim 44.016,-- EUR (în litere patruzecişipatrumii şaisprezece EUR). Toate lucrările din cadrul contractului vor fi derulate ca principiu astfel încât să nu survină nici un fel de TVA austriacă. În cazul în care prin legea austriacă se impune TVA, aceste sume vor include TVA care va fi dedusă contabil şi virată către Administraţia financiară din partea executantului. În măsura în care prin dreptul austriac există un drept de reţinere pre-impozitare, costurile de proiect vor fi returnate fără TVA conţinute în ele, deoarece aceasta pot fi exprimate ca pretenţie faţă de Administraţia financiară ca preimpozitare. Orice taxe care survin conform legislaţiei ţării partenere vor fi suportate de beneficiar.
(2) Depăşirea unor poziţii individuale de costuri în cadrul devizului pentru costurile directe de proiect cu o valoare de până la 10 %, dar de cel mult 5000 EUR, care pot fi acoperite prin economii la alte poziţii, nu este considerată a fi o depăşire a devizului, în măsura în care nu s-a stabilit contrariul în mod expres cu privire la poziţiile individuale din deviz. 
(3) Pentru modificări ale lucrărilor convenite şi a unor lucrări suplimentare se va aplica punctul 10 din Condiţiile contractuale generale (AVB).

§ 4 Condiţii de plată 
(1) Plata compensărilor şi a decontărilor se realizează în contul executantului deschis la Bank Austria cu nr. 24011542504, cod bancar 12000, IBAN AT081200024011542504, cod BIC respectiv SWIFT: BKAUTWW specificat pe Timişoara în conformitate cu următorul grafic de plăţi:  
(1.1) Transferul primei rate în valoare de 100.000,-- EUR (unasutamii Euro) în termen de aproximativ patru săptămâni de la intrarea în vigoare a contractului – estimativ în mai 2005;

(1.2) Transferul unei alte rate în valoare de 75.733,10 EUR (şaptezecişicincimii şaptesutetreizecişitrei Euro 10/100) în termen de şase săptămâni după prezentarea raportului intermediar precum şi după prezentarea şi verificarea decontării intermediare conform § 2 (2) – estimativ în decembrie 2005; 
(1.3) Transferul sumei restante de până la maxim EUR 19.525,90 în termen de şase săptămâni după prezentarea raportului final precum şi după prezentarea şi verificarea decontării finale conform § 2 (2) – estimativ în august 2006. 
(2) Plăţile fracţionare pe baza unor decontări intermediare nu sunt considerate a fi o recunoaştere a pretenţiilor facturate în acele decontări intermediare. 
(3) În măsura în care beneficiarul prestează plăţi în avans, executantul va depune aceste mijloace în depozite de economisire cel puţin cu dobândă zilnică şi va vira beneficiarului veniturile din dobânzi la următoarea decontare intermediară, respectiv, dacă aceasta nu se mai aplică, la decontarea finală.

(4) Acceptarea plăţii finale pe baza facturării finale exclude orice alte pretenţii ulterioare, dacă nu s-au menţionat rezerve în factură sau dacă nu se emit astfel de pretenţii în termen de o lună după obţinerea plăţii. Rezervele vor fi motivate în scris. 
§ 5 Condiţii contractuale complementare 
(aici se va menţiona dacă se vor modifica anumite reglementări din Condiţiile generale contractuale (AVB)) 

§ 6 Utilizarea datelor de către beneficiar şi finanţator 
Executantul ia la cunoştinţă următoarele: datele personale cu privire la iniţierea şi derularea contractului, a căror utilizare reprezintă o condiţie esenţială pentru îndeplinirea unei activităţi atribuite în mod legal beneficiarului sau care este admisibilă conform §§ 7 până la 9 din Legea austriacă a protecţiei datelor 2000, Monitorul oficial austriac. I Nr. 165/1999 în varianta aplicabilă, pot fi utilizate de beneficiar în scopul încheierii şi a derulării contractului, a îndeplinirii activităţilor atribuite în mod legal beneficiarului şi pentru scopuri de control. În cadrul acestei utilizări se poate întâmpla ca datele să fie transmise sau dezvăluite cu precădere organelor şi împuterniciţilor din partea Curţii de Conturi (cu precădere §3 alin. 2, §4 alin. 1 şi §13 alin. 3 din Legea pentru Curtea de Conturi, Monitorul oficial austriac nr. 144/1948 în varianta aplicabilă) şi ai Uniunii Europene în conformitate cu reglementările UE. 
§ 7 Acordul cu privire la instanţele competente şi legislaţia aplicabilă 
Pentru litigiile care survin din prezentul contract se convine ca instanţa competentă să fie cea pentru Viena Innere Stadt.

Pentru rezoluţia cu privire la raportul contractual se va utiliza exclusiv legislaţia austriacă, dar prin excluderea oricăror referinţe ulterioare la legislaţia străină. 
§ 8  Prevederi finale 
(1) Pretenţiile din prezentul contract sunt condiţionate cu amânare prin intrarea în vigoare a convenţiei de finanţare care stă la baza prezentului contract de lucrări. 
(2) Orice modificare sau completare a prezentului contract necesită forma scrisă; acest lucru se aplică şi pentru devierea de la forma scrisă. 
(3) Detalierea lucrărilor, anexa 1, Condiţiile contractuale generale (AVB) în varianta aplicabilă la momentul încheierii contractului, anexa 2, explicaţia executantului faţă de beneficiar, anexa 3, descrierea activităţilor individuale ale beneficiarului, anexa 4 *) precum şi acordul faţă de Legea cu privire la protecţia datelor, anexa 5 *) reprezintă părţi integrante ale prezentului contract. În caz de contradicţii se va aplica în primul rând contractul şi declaraţia anexa 3, apoi detalierea activităţilor, apoi descrierea activităţilor individuale, apoi Condiţiile contractuale generale (AVB). 
(4) Prin semnătura de pe prezentul contract executantul confirmă concomitent că şi-a asumat toate anexele menţionate şi că a luat la cunoştinţă conţinutul lor. 

